ཨ་མའི་བུ་ལ་ཡོན་ཏན་ཡོད་ན་དགའ་ལྡན་ཁྲི་ལ་བདག་པོ་མེད།གཏམ་དཔེ་འདི་ནི་བོད་མི་ཚོའི་ཁ་ལ་རླུང་ལྟར་གྲགས་པའི་གྲགས་ཅན་གཏམ་དཔེ་ཞིག་ཡིན་ཅིང་།ནང་དོན་ཡང་ཧ་ཅང་ཕུན་སུམ་ཚོགས་པ་ལྡན་ཡོད།གཏམ་དཔེ་འདིའི་འབྱུང་རྩ་ནི་རི་བོ་དགེ་ལྡན་པའི་བསྟན་པའི་བདག་པོ་རྗེ་ཙོང་ཁ་པ་དགོངས་པ་གཞན་དོན་དུ་བཤེགས་རྗེས།རྗེ་ཉིད་ཀྱི་ཚབ་གནང་སྟེ་དགེ་ལྡན་པའི་ལྟ་སྒོམ་སྤྱོད་གསུམ་གཙང་མ་རྒྱུན་འཛིན་དང།རྗེས་སྲོལ་བཟང་གཏོད་པའི་ཀློག་པ་ཐོས་བསམ།སྤང་བ་བསམ་གཏན་བྱེད་བཞིན་པའི་དགེ་ལྡན་པའི་ཆོས་ཕྱོགས་ཀྱི་ཐུགས་འགན་ཡོངས་རྫོགས་བཞེས་པའི་ཆོས་ཀྱི་དབུ་ཁྲིད་ཅིག་བསྐོ་སྲོལ་བྱུང་བ་འདི་ལ་ཐུག་ཡོད།